**ОБЩИНСКА ИЗБИРАТЕЛНА КОМИСИЯ СТРАЛДЖА**

**ПРОТОКОЛ**

**№ 012**

**На 01 октомври 2023 г. се проведе заседание на Общинска избирателна комисия (ОИК) Стралджа, област Ямбол при следния**

**Д н е в е н р е д:**

* **Проект на решение относно:** Одобряване на графичен файл с образец на бюлетината за всеки вид избор и одобряване на тиража на бюлетините в общината при гласуване в изборите за общински съветници и за кметове на 29 октомври 2023 г.

***Докладва*: Елена Тодорова**

* Входяща поща

*Докладва:* Младенка Николова

* Разни

*Докладва:* Младенка Николова

**Присъстваха: Младенка Николова, Станимир Иванов, Татяна Вълчева, Атанаска Кабакова, Елена Тодорова, Недялка Димитрова, Иванка Георгиева, Красимира Колева, Живка Йорданова, Дияна Георгиева-Великова, Гергана Кавалджиева.**

**Отсъстващи: няма.**

Заседанието бе открито в 16.00 ч. и бе водено от Младенка Николова – председател на комисията.

**ПРЕДСЕДАТЕЛ МЛАДЕНКА НИКОЛОВА:** Уважаеми колеги, откривам заседанието на Общинската избирателна комисия, имаме необходимия кворум. Предлагам за протоколист на днешното заседание Миглена Костадинова и за преброител на гласовете, при поименно гласуване Красимира Колева. Имате ли някакви други предложения или възражения? Не.

Моля, който е съгласен с предложените членове на комисията за протоколист и преброител на гласовете, да гласува с вдигане на ръка.

Преминаваме към гласуване.

**Гласували** **11 членове на ОИК: за - 11 Младенка Николова, Станимир Иванов, Татяна Вълчева, Атанаска Кабакова, Елена Тодорова, Недялка Димитрова, Иванка Георгиева, Красимира Колева, Живка Йорданова, Дияна Георгиева-Великова, Гергана Кавалджиева.**

**Против - няма.**

Предложението се приема.

**ПРЕДСЕДАТЕЛ МЛАДЕНКА НИКОЛОВА: Колеги, предлагам да преминем към разглеждане на първа точка от дневния ред – проекторешение относно:** Одобряване на графичен файл с образец на бюлетината за всеки вид избор, одобряване на тиража на бюлетините и образците на протоколи на ОИК и на секционните избирателни комисии (СИК) в общината при гласуване в изборите за общински съветници и за кметове на 29 октомври 2023 г. Давам думата на Елена Тодорова да ни запознае с проекта на решението.

**Елена Тодорова: Колеги, предлагам следния проект на решение:**

ОТНОСНО: Одобряване на графичен файл с образец на бюлетината за всеки вид избор и одобряване на тиража на бюлетините в общината при гласуване в изборите за общински съветници и за кметове на 29 октомври 2023 г.

С решение № 1979-МИ от 18.08.2023 г. на ЦИК в т.5 е указано, че незабавно след получаване на графичния файл с предпечат на хартиените бюлетини по видове, и с писмо с изх.№ МИ-15-511/29.09.2023г на ЦИК, входирано с вх.№ 036/29.09.2023г. по описа на ОИК Стралджа, област Ямбол в срок не по-късно от 03.10.2023г., ОИК Стралджа провежда заседание за одобряване на графичния файл с образец на бюлетината за всеки вид избор, като всеки отделен образец се разпечатва и върху него се подписват всички присъстващи членове на ОИК и изписват трите си имена саморъчно. Задължително следва да бъдат отбелязани датата и часът на одобряването на образеца на бюлетината.

Съгласно т.6 от решение № 1979-МИ от 18.08.2023 г. на ЦИК едновременно с одобряване на предпечатните образци на бюлетините ОИК Стралджа, област Ямбол следва да одобри и тиража на бюлетините в община Стралджа, област Ямбол.

В изпълнение на така вмененото задължение и съобразно така определения срок, а именно – получен графичен файл с образец на бюлетината за всеки вид избор на 29.09.2023г. и на основание чл.85, ал.4 във вр. с чл.87, ал.1, т.1 и т.9 от ИК ОИК Стралджа, област Ямбол

**Р  Е  Ш  И:**

1. **ОДОБРЯВА** графичен файл с образец на бюлетината за всеки вид избор, като всеки отделен образец се разпечатва и върху него се отбелязват датата и часът на одобряването му и се подписват всички присъстващи членове на ОИК Стралджа, област Ямбол посредством саморъчно изписване на трите си имена.
2. **ОДОБРЯВА** тираж на бюлетината при произвеждане на изборите за общински съветници и кметове на 29 октомври 2023 г., по вид избори и брой бюлетини, както следва:

2.1. За избори за **кмет на община:**   10200 (десет хиляди и двеста)

2.2. За избори за **общински съветници**: 10200 (десет хиляди и двеста)

2.3. За избори за **кмет на кметство:**

|  |  |
| --- | --- |
| с. Александрово  | 100 (сто) |
| с. Атолово | 200 (двеста) |
| с. Воденичане   | 300 (триста) |
| с. Войника | 200 (двеста) |
| с. Джинот | 200 (двеста) |
| с. Зимница | 1300 (хиляда и триста) |
| с. Иречеково        | 300 (триста) |
| с. Каменец | 300 (триста) |
| с. Лозенец | 400 (четиристотин) |
| с. Люлин       | 200 (двеста) |
| с. Маленово | 200 (двеста) |
| с. Недялско | 200 (двеста) |
| с. Поляна | 200 (двеста) |
| с. Първенец | 200 (двеста) |
| с. Тамарино | 200 (двеста) |
| с. Чарда | 200 (двеста) |

Одобреният образец на бюлетината се съхранява в ОИК и се публикува след разрешение от ЦИК.

Решението подлежи на обжалване пред ЦИК, в тридневен срок, по реда на чл.88 от Изборния кодекс, чрез ОИК Стралджа, област Ямбол.

**ПРЕДСЕДАТЕЛ МЛАДЕНКА НИКОЛОВА**: Колеги, чухте проекта за решение, имате ли някакви възражения или предложения за редакции? Ако няма, който е съгласен с проекта за решение, моля да гласува.

Преминаваме към гласуване.

**Гласували** **11 членове на ОИК: за - 11 Младенка Николова, Станимир Иванов, Татяна Вълчева, Атанаска Кабакова, Елена Тодорова, Недялка Димитрова, Иванка Георгиева, Красимира Колева, Живка Йорданова, Дияна Георгиева-Великова, Гергана Кавалджиева.**

**Против - няма.**

Предложението се приема.

**ПРЕДСЕДАТЕЛ МЛАДЕНКА НИКОЛОВА:** Приема се проектът на решението и е с **№ 45-МИ/01.10.2023г.**

**ПРЕДСЕДАТЕЛ МЛАДЕНКА НИКОЛОВА: Колеги, предлагам да преминем към разглеждане на втора точка от дневния ред – Входяща поща.** На електронната поща не са получени писма.

**Преминаваме към точка Разни. Тук имам няколко предложения:**

1. **Замяна на членове на СИК. Започва периода на замяна на членове на СИК по различни причини. Предлагам да взимаме решение за замяната на членовете при постъпване на няколко, а не за всеки по отделно.**
2. **Регистрация на застъпници. Всяка партия попълва Заявление за регистрация на застъпници, което ни предоставя, за да го входираме. Преди да бъде входиран списъка със застъпниците на дадената партия се проверяват през системата, като ни предоставя списъка и на електронен носител в ексел формат по дадения образец.**
3. **Упълномощени представители – партиите ще ни предоставят списъците с упълномощените представители, които също се проверяват. При отваряне и затваряне на секция присъства по 1 представител или застъпник от партия.**
4. **Обучение на участниците в СИК. Най-добре е обучението да се проведе максимално близко преди изборния ден. Подходяща дата би била събота 21.10.2023г. До тогава ще са излезли и методическите указания. Обучението може да се проведе на 2 смени:**

**I-смяна – от 10:00ч. до 12:00ч.**

**II-смяна – от 13:00ч. до 15:00ч.**

**До момента обученията са провеждани в Читалището, затова и тази година ще го проведем там.**

Заседанието беше закрито от председателя в 18:10 часа.

**Председател:**

Младенка Николова

**Секретар:**

 Атанаска Кабакова